***VlogBrothers*** (dažreiz arī saukts *Vlogbrothers*) ir video blogs jeb YouTube kanāls, kas veido vlogus. Kanālu autori ir brāļi Džons Grīns un Henks Grīns. Pirmais projekts bija *Brotherhood 2.0*, kas aizsāka abu darbību iekš *YouTube*.
Grīnu brāļi ir norādījuši, ka vlogam nav viena konkrēta formāta: "Patiesībā tas nav nekas konkrēts. Vai mēs runājam par savām dzīvēm, liekam viens otram smieties vai mēģinām izskaidrot ko svarīgu, šķiet, ka cilvēkiem tas patīk."  2013. gada 5. martā kanālam bija vairāk kā miljons abonentu. 
Vloga fani un atbalstītāji individuāli tiek saukti par *Nerdfighters*, bet kā vairākums *Nerdfighteria*. Vloga abonementi ir *Nerdfighteria* kopienas bāze. Veidojot jaunus projektus, piemēram *Project for Awesome*, Grīnu brāļu savus skatītājus iedrošina savā starpā veidot kopienu.
Šobrīd brāļi savā kanālā publicē divus video nedēļā. Džons Grīns publicē savu video otrdienā, un Henks Grīns to dara piektdienā.

*Brotherhood 2.0* projekts
--------------------------

Iedvesmojoties no vlogera *The show with zefrank*  izplānoja *Brotherhood 2.0* 2006. gada nogalē. Projekts aizsākās 2007. gada 1. janvārī ar domu, ka brāļi uz gadu pārtrauks jebkādu savstarpēju komunikāciju teksta formā un tā vietā sazināsies ar video blogu starpniecību. Projekts bija publiski apskatāms gan brāļu *YouTube* kanālā, gan arī projektam veltītā mājaslapā. 2007. gada 18. jūlijā Henks Grīns augšupielādēja video, kurā izpilda dziesmu *Accio Deathly Hallows* par godu septītās Harija Potera sērijas grāmatas iznākšanai. Tas bija pirmais no viņu veido, kas nonāca līdz *YouTube* pirmajai lapai, un aizsāka brāļu popularitāti vlogeru vidū. 
*Brotherhood 2.0* projekts noslēdzās 2007. gada 31. decembrī, taču brāļi Grīni nolēma turpināt veidot video pateicoties augošajai popularitātei un fanu bāzei.

Pēc *Brotherhood 2.0*
---------------------

2007. gad 31. decembra video brāļi paziņoja, ka turpinās vlogot par spīti tam, ka sākotnējais projekts ir beidzies. Pēc *Brotherhood 2.0* noslēguma projekta mājaslapa tika pārveidota brāļu fanu kopienai -*Nerdfighters*. Sākotnēji to uzturēja Henks Grīns, taču tagad to ir atjaunojuši un uztur brīvprātīgie no *Nerdfighters* vidus. Jauni projekti, video, diskusijas, grupas un forumi, ko veidojuši *Vlogbrothers* fani, tiek publicēti katru dienu, taču brāļu video joprojām ir tiešsaistes kopienas *Nerdfighteria* pamats.
2008. gada septembrī tika palaists Kiva.org, *Nerdfighters* aizdevumu grupa. 2015. gada martā Kiva.org ierindojās 7. vietā par izsniegto naudu vietējos un starptautiskos mikroaizdevumos. Kiva.org ir aptuveni 48 000 biedru, kuri kopā ir aizdevuši vairāk kā 5,3 miljonus dolāru.
2010. gada 20 janvārī Džons Grīns devās paternitātes atvaļinājumā, un rakstniece Morīna Džonsone viņa vietā veidoja video līdz 2010. gada 10. februārim. Šajā laikā Džons video blogā parādījās tikai 28. janvārī, lai nolasītu fragmentu no Dž. D. Selindžera "Uz kraujas rudzu laukā", lai godinātu aizsaulē aizgājušo autoru. Džons Grīns vlogā atgriezās 2010. gada 15. februārī un todien iepazīstināja skatītājus ar savu dēlu Henriju Grīnu.

Atsauksmes
----------

Brāļi Grīni 2008. gadā
*Vlogbrothers* kanālam ir izdevies sasniegt lielu fanu bāzi, kas tiek dēvēta par *Nerdfighteria*. Kopš 2015. gada jūnija kanālam ir vairāk kā 2,5 miljoni abonentu un vairāk kā 600 miljoni skatījumu.
"The New York Times" autore Mārgatera Tālbota uzslavēja vloga tēmas: "Monologu tonis variē no muļķīgi informatīva līdz zinošam." Viņa arī norādīja, ka "daudzi ieraksti izrāda pieaugušā viedumu, taču patīkami modernā veidā".

### Kopiena

DFTBA ir abreviatūra, kas nozīmē "Don’t forgert to be awesome" (tulkojumā - "Neaizmirstiet būt lieliski"), kas ir arī Grīnu brāļu sauklis, ko parasti papildina arī zīme (vai "bandas zīme", kā to mēdz dēvēt Henks un Džons), kas ir no TV seriāla ''Star Trek'' aizgūts Vulkāniešu sveiciens, taču ar abām rokām vienas vietā, un rokas ir sakrustotas, plaukstas pavērstas uz iekšpusi. Kopš *YouTube* kanāla pirmsākumiem ir radīti vairāki produkti, piemēram, krekli un plakāti, ar šo zīmi. Brāļi Grīni bieži lieto to savu vlogu noslēgumā kā atvadu sviecienu. Britu aktieri Benedikts Kamberbačs un Mets Smits ir manīti demonstrējam "bandas zīmi".

Atsauces
--------

1. ↑  "vlogbrothers". YouTube.. Retrieved 2015-10-19.
2. ↑  Gilmore, Georgette (April 16, 2012). "A Review of Children’s TV". Barista Kids. Barista Net. Retrieved November 18, 2013.
3. ↑  Inck, Sofiy (August 1, 2011). "Internet Humor: Nerdfighters DFTBA!". Kid Spirit Online. Retrieved November 18, 2013.
4. ↑  "Project for Awesome". Retrieved December 17, 2014.
5. ↑  Kaufman, Leslie (January 17, 2013). "A Novelist and His Brother Sell Out Carnegie Hall". The New York Times. Retrieved April 16, 2013
6. ↑  Green, Hank; Green, John (December 27, 2009). "How To Be a Nerdfighter: A Vlogbrothers FAQ". VlogBrothers. YouTube. Retrieved May 8, 2014.
7. ↑  Green, Hank (March 16, 2007). March 16th: Mom, ZeFrank, and Stock Options. VlogBrothers (YouTube). Retrieved November 18, 2013.
8. ↑  reen, John; Green, Hank (December 27, 2009). How To Be a Nerdfighter: A Vlogbrothers FAQ. VlogBrothers (YouTube). Retrieved November 18, 2013.
9. ↑  Schatz, Amy (September 28, 2007). "Local Politics, Web Money". The Wall Street Journal. Retrieved May 23, 2012.
10. ↑  Brothers Reconnect Using Video Blogging. All Things Considered (NPR). January 20, 2008. Retrieved May 23, 2012
11. ↑  Green, Hank (July 18, 2007). July 18: Accio Deathly Hallows (no spoilers). VlogBrothers (YouTube). Retrieved January 12, 2014.
12. 1 2  Green, John; Green, Hank (December 31, 2007). Dec 31: Goodbye Brotherhood 2.0. Vlogbrothers (YouTube). Retrieved May 15, 2013.
13. ↑  Harry, Lou (May 9, 2013). "Bestselling author Green to speak at Butler commencement". Lou Harry's A&E (Indianapolis Business Journal). Retrieved May 15, 2013.
14. ↑  Fitzpatrick, Anna (June 4, 2014). "Intro to Nerdfighters 101: A John Green Primer". Rolling Stone. Retrieved March 29, 2015.
15. ↑  "Kiva Lending Team: Nerdfighters". Kiva. Retrieved October 20, 2014./
16. ↑  "VlogBrothers about". VlogBrothers. YouTube. Retrieved October 25, 2014.
17. ↑  Talbot, Margaret (June 9, 2014). "The Teen Whisperer". Retrieved October 25, 2014.
18. ↑  Shore, Jennifer (November 9, 2012). "How 2 Brothers Turned a YouTube Experiment Into a Charitable Mission". Mashable. Retrieved November 16, 2012.
19. ↑  Baker-Whitelaw, Gavia (September 18, 2013). "John Green fandom 101: Nerdfighters, Vlogbrothers, and pizza". The Daily Dot. Retrieved November 18, 2013.